CELEX: 62007TA0122
Language: sk
Date: 2011-03-03 00:00:00
Title: Spojené veci T-122/07 až T-124/07: Rozsudok Všeobecného súdu z  3. marca 2011 — Siemens Österreich a i./Komisia ( „Hospodárska súťaž — Kartely — Trh s projektmi týkajúcimi sa rozvádzačov izolovaných plynom — Rozhodnutie, ktorým sa konštatuje porušenie článku 81 ES a článku 53 Dohody o EHP — Rozdelenie trhu — Účinky vnútri spoločného trhu — Pojem nepretržité porušenie — Dĺžka trvania porušenia — Premlčanie — Pokuty — Proporcionalita — Horná hranica 10 % obratu — Solidárna zodpovednosť za zaplatenie pokuty — Poľahčujúce okolnosti — Spolupráca — Právo na obhajobu“ )

9.4.2011   
            
            
               SK
            
            
               Úradný vestník Európskej únie
            
            
               C 113/11
            
         Rozsudok Všeobecného súdu z 3. marca 2011 — Siemens Österreich a i./Komisia
   (Spojené veci T-122/07 až T-124/07) (1)
   
   (Hospodárska súťaž - Kartely - Trh s projektmi týkajúcimi sa rozvádzačov izolovaných plynom - Rozhodnutie, ktorým sa konštatuje porušenie článku 81 ES a článku 53 Dohody o EHP - Rozdelenie trhu - Účinky vnútri spoločného trhu - Pojem nepretržité porušenie - Dĺžka trvania porušenia - Premlčanie - Pokuty - Proporcionalita - Horná hranica 10 % obratu - Solidárna zodpovednosť za zaplatenie pokuty - Poľahčujúce okolnosti - Spolupráca - Právo na obhajobu)
   2011/C 113/21
   Jazyk konania: nemčina
   
      Účastníci konania
   
   
      Žalobkyne: Siemens AG Österreich (Viedeň, Rakúsko) (vec T-122/07), VA Tech Transmission & Distribution GmbH & Co. KEG (Viedeň) (vec T-122/07), Siemens Transmission & Distribution Ltd (Manchester, Spojené kráľovstvo) (vec T-123/07), Siemens Transmission & Distribution SA (Grenoble, Francúzsko) (vec T-124/07), a Nuova Magrini Galileo SpA (Bergamo, Taliansko) (vec T-124/07) (v zastúpení: H. Wollmann a F. Urlesberger, advokáti)
   
      Žalovaná: Európska komisia (v zastúpení: pôvodne F. Arbault a O. Weber, neskôr X. Lewis a A. Antoniadis, a napokon A. Antoniadis a R. Sauer, splnomocnení zástupcovia)
   
      Predmet veci
   
   Najmä návrh na čiastočné zrušenie rozhodnutia Komisie K(2006) 6762 v konečnom znení z 24. januára 2007 týkajúceho sa konania podľa článku 81 ES a článku 53 Dohody o EHP (vec COMP/F/38.899 — Rozvádzače izolované plynom), ako aj, subsidiárne, zníženie pokuty uloženej žalobkyniam
   
      Výrok rozsudku
   
   
               1.
            
            
               Článok 1 písm. m), p), q), r) a t) rozhodnutia Komisie K(2006) 6762 v konečnom znení z 24. januára 2007 o začatí konania podľa článku 81 ES a článku 53 Dohody o EHP (vec COMP/F/38.899 — Rozvádzače izolované plynom) sa zrušuje v časti, v ktorej v ňom Komisia konštatovala, že Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution Ltd, Siemens Transmission & Distribution SA a Nuova Magrini Galileo SpA sa dopustili porušenia v období od 1. apríla do 30. júna 2002.
            
         
               2.
            
            
               Článok 2 písm. j), k) a l) rozhodnutia K(2006) 6762 v konečnom znení sa zrušuje.
            
         
               3.
            
            
               Za porušenia konštatované v článku 1 písm. m), p), q), r) a t) rozhodnutia K(2006) 6762 v konečnom znení sa ukladajú tieto pokuty:
               
                           —
                        
                        
                           Siemens Transmission Distribution SA a Nuova Magrini Galileo solidárne so spoločnosťou Schneider Electric SA: 8 100 000 eur,
                        
                     
                           —
                        
                        
                           Siemens Transmission Distribution Ltd solidárne so spoločnosťami Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution SA a Nuova Magrini Galileo: 10 350 000 eur,
                        
                     
                           —
                        
                        
                           Siemens Transmission & Distribution Ltd, solidárne so spoločnosťami Siemens AG Österreich a VA Tech Transmission & Distribution GmbH & Co. KEG: 2 250 000 eur,
                        
                     
                           —
                        
                        
                           Siemens Transmission & Distribution Ltd: 9 450 000 eur.
                        
                     
         
               4.
            
            
               V zostávajúcej časti sa žaloby zamietajú.
            
         
               5.
            
            
               Vo veci T-122/07 Európska komisia znáša desatinu vlastných trov konania a je povinná nahradiť desatinu trov konania spoločností Siemens AG Österreich a VA Tech Transmission & Distribution GmbH & Co. KEG. Siemens AG Österreich a VA Tech Transmission & Distribution GmbH & Co. KEG znášajú deväť desatín svojich vlastných trov konania a sú povinné nahradiť deväť desatín trov konania Komisie.
            
         
               6.
            
            
               Vo veci T-123/07 Európska komisia znáša desatinu vlastných trov konania a je povinná nahradiť desatinu trov konania spoločnosti Siemens Transmission & Distribution Ltd. Siemens Transmission & Distribution Ltd znáša deväť desatín svojich vlastných trov konania a je povinná nahradiť deväť desatín trov konania Komisie.
            
         
               7.
            
            
               Vo veci T-124/07 Európska komisia znáša pätinu vlastných trov konania a je povinná nahradiť pätinu trov konania spoločností Siemens Transmission & Distribution SA a Nuova Magrini Galileo. Siemens Transmission & Distribution SA a Nuova Magrini Galileo znášajú štyri pätiny svojich vlastných trov konania a sú povinné nahradiť štyri pätiny trov konania Komisie.
            
         
      (1)  Ú. v. EÚ C 140, 23.6.2007.